Uznesenie Krajského súdu Bratislava sp. zn. 8Scud/23/2015 z 25. 4. 2016
Uznesenie Krajského súdu Bratislava z 25. apríla 2016, sp. zn. 8Scud/23/2015, ECLI:SK:KSBA:2016:1015201868.1
Súd: Krajský súd Bratislava
Spisová značka: 8Scud/23/2015
ECLI: ECLI:SK:KSBA:2016:1015201868.1
Dátum vydania: 25. 4. 2016
Forma: Uznesenie
Text rozhodnutia
Súd: Krajský súd Bratislava Spisová značka: 8Scud/23/2015 Identifikačné číslo súdneho spisu: 1015201868 Dátum vydania rozhodnutia: 26. 04. 2016 Meno a priezvisko sudcu, VSÚ: JUDr. Peter Pospech ECLI: ECLI:SK:KSBA:2016:1015201868.1 Uznesenie Krajský súd v Bratislave v právnej veci navrhovateľky: Q.. X. Š., N.. XX.XX.XXXX, A. Q. Q. XXXX, XXX XX W. X, Č. T., proti odporkyni: Sociálna poisťovňa - ústredie, so sídlom Ul. 29. augusta 8, 813 63 Bratislava, o starobný dôchodok, takto r o z h o d o l : Súd konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Navrhovateľka podala opravný prostriedok proti rozhodnutiu odporkyne č. XXX XXX XXXX X zo dňa 03.08.2015, ktorým jej bol priznaný starobný dôchodok v sume 226,30 Eur mesačne odo dňa 04.02.2012. V opravnom prostriedku namietala nezhodnotenie obdobia odo dňa 01.12.1990 do 06.06.1991, kedy sa starala o svoju matku, ktorá bola uznaná prevažne bezvládnou. Vzhľadom na námietku navrhovateľky uvedenú v opravnom prostriedku odporkyňa opätovne posúdila nárok navrhovateľky a bolo vydané rozhodnutie číslo XXX XXX XXXX X zo dňa 09.10.2015 v spojení rozhodnutím číslo XXX XXX XXXX X zo dňa 07.12.2015, ktorými bol navrhovateľke priznaný starobný dôchodok odo dňa 04.02.2012 v sume 232,50 Eur mesačne po dodatočnom zhodnotení sporného obdobia dôchodkového poistenia odo dňa 01.12.1990 do 06.06.1991, spolu 188 dní obdobia dôchodkového poistenia, čím bolo opravnému prostriedku navrhovateľky vyhovené v celom rozsahu. Podľa § 250o O.s.p. ak správny orgán, ktorého rozhodnutie súd preskúmava, vydá nové rozhodnutie, ktorým návrhu celkom vyhovie, súd uznesením konanie zastaví. Pretože rozhodnutím odporkyne číslo XXX XXX XXXX X zo dňa 09.10.2015 v spojení rozhodnutím číslo XXX XXX XXXX X zo dňa 07.12.2015 bolo v rámci autoremedúry celkom vyhovené odvolaniu navrhovateľky, súd v zmysle § 250o O.s.p. konanie zastavil. O trovách konania súd rozhodol podľa § 146 ods. 1 písm. c/ O.s.p. /§ 250l ods. 2, § 246c O.s.p./. Poučenie: Proti tomuto uzneseniu je možné podať odvolanie do 15 dní odo dňa jeho doručenia na Krajskom súde v Bratislave, písomne, dvojmo.

